Държавен вестник, бр. 71, 2002 г., стр. 90

С Т Р .  90
Д Ъ Р Ж А В Е Н   В Е С Т Н И К
Б Р О Й  71
(х) подаване на искане до Европейското па-
тентно ведомство съгласно член 135;
(ц) права върху европейска патентна заявка
или европейски патент и прехвърлянето им,
когато са вписани съгласно този Правилник.
(2)* Президентът на Европейското патент-
но ведомство може да вземе решение за вписва-
ния в Регистъра на европейските патенти, раз-
лични от изброените в алинея 1.
(3) Извлечения от Регистъра на европейски-
те патенти се издават при поискване при запла-
щане на административна такса.
Правило 93
Части от досието, до които достъпът не е
разрешен
Частите от досието, до които достъпът не е
разрешен в съответствие с член 128, алинея 4, са:
(а) документите, свързани с изключването
на или възраженията по отношение на члено-
вете на комисията по жалбите или на разшире-
ната комисия по жалбите;
(б) проекторешения и становища и всички
други документи, които се използват при под-
готовката на решенията и становищата, за ко-
ито не се съобщава на страните;
(в)** назоваването на изобретателя, ако той
се е отказал от правото си на това съгласно
правило 18, алинея 1;
(г)*** всички други документи, до които не
се разрешава достъп от Президента на Евро-
пейското патентно ведомство, на основание, че
този достъп не служи за целите на информира-
ността на обществеността относно европейска-
та патентна заявка и издадения в резултат от
нея европейски патент.
Правило 94
Процедура за достъп до досиетата
(1)**** Достъп до досиетата на европейски-
те патентни заявки и европейските патенти оз-
начава достъп до оригиналния документ или
копия от него или до техническите средства на
съхранение, ако досиетата се съхраняват по
такъв начин. Начинът на достъп се определя от
Президента на Европейското патентно ведом-
ство. Достъп до досиета се предоставя при зап-
лащане на административна такса.
(2)* Достъпът се предоставя в Европейското
патентно ведомство и в съответствие със спора-
зумение съгласно Протокола за Централизация,
в централното ведомство по индустриална соб-
ственост на дадена договаряща страна, за време-
то, през което досието е в него. Възможно е оба-
че, при поискване, достъпът до досиетата да се
предостави в някое от централните ведомства
по индустриална собственост на договарящите
страни, на територията на която лицето, отпра-
вило искането, има постоянно местожителство
или основна месторабота.
(3) При поискване достъпът до досиетата се
предоставя чрез изготвяне на копия от докумен-
тите в досието. За тези копия се заплаща такса.
(4) Европейското патентно ведомство изда-
ва при поискване заверени копия на европейс-
ката патентна заявка при заплащане на адми-
нистративна такса.
Правило 95
Предоставяне на информация по досиетата
Освен в случаите на ограниченията съглас-
но разпоредбите на член 128, алинеи от 1 до 4 и
правило 93 Европейското патентно ведомство
може при поискване да предостави информа-
ция относно всяко досие на европейска патен-
тна заявка или европейски патент при запла-
щане на административна такса. Европейското
патентно ведомство може обаче да възрази
относно достъпа до самото досие, ако счете това
за целесъобразно във връзка с обема на предос-
тавяната информация.
Правило 95а**
Изготвяне, поддържане и съхранение на
досиетата
(1) Европейското патентно ведомство изгот-
вя, поддържа и съхранява досиетата на европейс-
ките патентни заявки и европейските патенти.
(2) Президентът на Европейското патент-
но ведомство определя формата, в която се из-
готвят, поддържат и съхраняват досиетата на
европейските патентни заявки и европейските
патенти.
(3) Документите, включени в електронно
досие, се считат за оригинални.
(4) Досиетата на европейски патентни заяв-
ки и на европейски патенти се съхраняват най-
малко пет години от края на годината, в която:
(а) заявката е отказана или оттеглена или се
счита за оттеглена;
(б) патентът е анулиран вследствие на про-
изводство по жалба; или
(в) патентът или удълженият срок на съот-
ветната закрила съгласно член 63, алинея 2,
угасва в последната от договарящите страни.
*
Виж уведомления на Председателя на ЕПВ от
14.Х.1983 г., 22.I.1986 г. и 30.VII.1986 г. относно
вписване на дадена информация в регистъра на
европейските патенти (Официален бюлетин на
ЕПВ 1983, 458, 1986, 61 и 327).
**
Изменение с решение на Административния съ-
вет от 13.Х.1999 г., в сила от 1.III.2000 г. (Офици-
ален бюлетин на ЕПВ, 1999, 660).
*** Виж решение на президента на ЕПВ от 3.IХ.1999 г.
относно документите, до които не се разрешава
достъп (Официален бюлетин на ЕПВ, 1999, 633).
**** Изменение с решение на Административния съ-
вет от 7.ХII.1990 г., в сила от 1.VI.1991 г. (Офици-
ален бюлетин на ЕПВ, 1991, 4 ff).
*
Последни изменения с решение на Административ-
ния съвет от 7.ХII.1990 г., в сила от 1.VI.1991 г. (Офи-
циален бюлетин на ЕПВ, 1991, 4 ff).
** Изменение с решение на Административния съвет
от 7.ХII.1998 г., в сила от 1.I.1999 г. (Официален бю-
летин на ЕПВ, 1999, 1 ff).